tartuNLP/wikipedia-smugri-20251201 huggingface dataset:
Гаврив Пёдор

Гаврив Пёдор (рочӧнжык Тараканов Фёдор Гаврилович; 1900—1997) — коми политик, поэт. Коми кытш лӧсьӧтіссезісь ӧтік, олан сьӧрна пессис ӧтласа Коми республика понда.
Олантуй.
Гаврив Пёдор чужис Юсьваын 1900' февраль 17' лунӧ вöрвидзись гозъялӧн. 1911' годӧ Кудымкарись школа, а 1915' воын карись нёль класса училищё. 1915—1918' воэзӧ велӧтчис Красноуфимскын му-видз уджалӧм сьӧрті техникумас, кӧдӧ пӧдналасӧ пондӧтчӧм кузя.
1918' сентяб коста аркмӧтіс том отир понда чукӧр — III интернационал бердын том социалисттэзлісь (комсомол).
Вӧлі йӧзпытшкся косясянын, дивизиялӧн политотделын, сыбӧрын — 23' полклӧн агитаторӧн-организаторӧн. Одзлань уджаліс ЧК-лӧн тодильнӧй . Гӧрд армияись вӧлі демобилизуйтӧм Республикаись Реввоенсоветлӧн висьталӧм сьӧрті 1920' февраль коста, кыдз му-видз уджалӧм сьӧрті специалист да вӧлі ыстӧм Кудымкарӧ агрономӧн.
1921-1925 воэзö Гаврив Пёдор вермасис öтласа Коми Республика понда, а кöр эта эз аркмы, торья Коми кытш лöсьöтöм понда.
Уна вын Гаврив Пёдор сетіс, мед лэбтыны кӧзяйство, культура да велӧтӧм Коми кытшын. Округись советтэзлӧн медодзза дырйи, кӧда вӧлі 1925' апрель коста, сійӧ бӧрйисӧ окрисполкомись уджалан президиумлӧн одзза составӧ, сетісӧ уджавны округись му сьӧрті юкӧтын юралісьӧн.
Уна керис коми отир коласын йӧктӧм-сьылӧм, гижӧм, литература, школа зорӧтӧм понда, медодзза типография осьтӧм понда да округись медодзза газета «Гӧрись» лэдзӧм понда. Уна во сьӧрна уджаліс веськӧтлісьӧн коми му велӧтӧм сьӧрті . 1924 январ коста вӧлі делегатӧн Советтэзлöн Рочмуись XI да Дӧссоюзісь ІІ ӧксяннэзын.
1928' годӧ ЦК РКП(б) иньдіс сійӧ уджавны Коми лапӧлӧ. Уджаліс облисполкомын юралісьӧн, бӧрйисьліс ВЦИК членӧн. Нуӧтіс ыджыт удж му-видз кӧзяйство коллективизируйтӧм сьӧрті, вӧр заптӧм сьӧрті Коми лапӧлын, а сэсся Кардор лапӧлын.
1937' годӧ репрессируйтӧм, пукаліс вит во КомиЛАГ-ын. 1946 муніс овны Краснодар ладорö, сыбöрын Карачай-Черкессмуö. 
Мöдпöв Гаврив Пёдорöс арестуйтöмась 1950 воын, кöр сія вӧлі ыстӧм пыр кежö Сибирӧ. Уджаліс Краснояр ладорын. Лэдзисӧ 1954' годӧ, реабилитируйтісӧ 1956' годӧ. 
Пенсия вылö петтöдз (1960' г.) мортыс уджаліс Крыкалёвын вӧрпромхозас. 1980' во муніс овны Сыктывкарӧ, кытӧн уна баитіс йöз одзын, лэдзис казьтылöммез. 
Куліс Гаврив Пёдор Коми Республика юркарын 1997' нояб 26' лунӧ.
Асторья олан.
Гöтрасис 193? годö. Иньыс Голева Анастасия Георгиевна. Зоннэз Владимир, Спартак да Фёдор. Ныв Валентина (1935).
Ошканпассэз.
Гаврив Пёдорлӧ сетісӧ Гӧрд дӧрапаса Удж орден (1967), медаллез. Сылӧн вӧлі «Кудымкар карлӧн почётнӧй гражданин» гора ним (1995).
Гагра

Гагра — этӧ кар Абхазияын, Гагра районлӧн канкар.
Гаинчи (Кӧчладор район)

Гаинчи — Перем ладорись Коми кытшын, Кӧчладор районісь Кӧч посадмуын грезд (деревня). 2006 воӧдз сія вӧлі Кӧч сельсоветын.
География.
Гаинчиыс сулалӧ Кӧч посадсянь лунвыв-рытвылӧ 13 км ылынаын, Нипан да Льӧмью ӧтлаасянінын
Ордча грезддэз.
Гаинчисянь асыввылас, 1,5 км ылынаын сулалӧ Петрушин грезд, сы сайын Лобоз, ылынжык — Каз, Дуров, Шорша да Шипичинчи. Трак кузя рытвылӧ кӧ мунан, 3-4 км ылынаын петас Киршин грезд (ӧні овтӧм ни), сы сьӧрын — Усь Янчер посёлок да Шаньшор грезд.
Отир.
Гаинчи грездын олӧны гаинчи. Отирыслӧн лыдыс медбӧрья нёльдас годӧн невна чинӧма. 2009 во пондӧтчикӧ татӧн вӧлісӧ 15 морт, кӧдна видзисӧ сизим горт, а 1976 годӧ грездсис лыддисӧ 23 мортӧс. Фамиллёыс сьӧрті унажыкыс Исаеввез.
Гайзер Вячеслав Михайлович

Гайзер Вячеслав Михайлович () — Коми Республикаись Юралісь 2010 январ 15 лунсянь.
Шогмис 1966 декаб 28 лунӧ Коми АССР-ын, Инта карас. Чужанвуж сьӧрті коми.
Велӧтчӧм.
Сылӧн медвылын велӧдчан тшупӧтыс – 1991 годӧ помаліс Мӧскваын экономика да статистика сьӧрті институт, специальносьыс – "Веськӧтлӧмын автоматизируйтӧм системаэз";
1999 годӧ помаліс Мӧскваын жӧ Экономика, статистика да информатика сьӧрті кануниверситет, специальносьыс – "Финанссэз да кредит".
Асторья удж.
1991 восянь – регион нимсянь баитчаніннэзын (представительствоэзын) секторись эксперт, наука да техникалісь прогресс сьӧммӧдан коммерческӧй "Менатеп" нима пайпасвывся (акционернӧй) банкын Сыктывкар филиалісь веськӧтлісьӧс вежись.
1993 годсянь – асторъя (частнӧй) пыртӧссэз сьӧрті юкӧтын юралісь, "Комибанк" коммерческӧй пайпасвывся банкын вице-президент.
1996 восянь – веськӧтлісьӧс вежись, "Коми социальнӧй банк" нима коммерческӧй банклӧн юраланінын (правленнёын) веськӧтлісь.
Кан удж вылын.
2002 годсянь В. М. Гайзер пондіс уджавны Коми Республикаын финанссэз сьӧрті министрӧс медодзза вежисьӧн.
2003 июль 22 лунсянь Коми Республикаись Юралісь тшӧктӧмӧн сія вӧлі пуктӧма Коми Республикаын финанссэз сьӧрті министрӧ.
2004 август 27 лунсянь Коми Республикаись Юралісь лэбтӧма В. М. Гайзерӧс «Коми Республикаись Юралісьӧс вежись-Коми Республикаын финанссэз сьӧрті министр» пост вылӧ.
2009 август 20 лунсянь Коми Республикаись Юралысь пыртӧма сійӧ «Коми Республикаись Юралісьӧс медодзза вежись-Коми Республикаын финанссэз сьӧрті министр» чинӧ.
Коми Республикаись Юралісь.
2010 январ 6 лунӧ Роч Федерацияись президент Д. А. Медведев вӧзйис Коми Республикаись Каналан Советлӧ В. М. Гайзерлісь кандидатура Коми Республикаись Юралісь пост вылӧ.
2010 январ 15 лунӧ Коми Республикаись Каналан Совет ошкис Рочму президентлісь вӧзйӧмсӧ да бӧрйис В. М. Гайзерӧс Коми Республикаись Юралісь пост вылӧ. Виль Юралісь кутчисис удж бердӧ 2010 январ 15 лунӧ.
Увтыр.
Гӧтыра, эм кык челядь.
Гайна район

Га́йна райо́н () — веськӧтлан юкӧт Перем ладорись Коми кытшын. Куйлӧ Коми кытш ойвылын. 
Аркмӧтӧм 1925 годӧ, Кӧс районісь ойвывся сельсоветтэз торйӧтӧмӧн. 
Мувывтор сьӧртіыс (14 934,2 км2 ыжда) этӧ лоӧ медыджыт район Коми кытшын, кӧдаись сія босьтӧ 46%.
Гайна районкӧт ордчӧн куйлӧны: рытвылын Коми Республикаись Койгорт район, ойвылын – Коми Республикаись Кӧрткерӧс да Кулӧмдін районнэз, асыввылын – Перем ладорись Чердын район, лунвылын – Коми кытшись Кӧсладор да Кӧчладор районнэз, а лунвыв-рытвылын – Киров лапӧлісь Камакатыт район. 
Районын лыддисьӧ 40 олан ин, ны коласын 22 посёлок да 18 грезд (деревня). Олӧны 15,1 сюрс морт (01.01.2009). Ныись 36% – коми отир, 53% - роч йӧз. Йӧзыслӧн топыта – 1,5 морт/км2-ын.
Веськӧтлан шӧрин – посёлок Гайна. Гайнасянь Кудымкарӧдз – 163 км.
Район вылын юралісьыс – Останин Н. А..
Янсалӧм.
Гайна районын 7 посадму:
Виль нёж янсавтӧдз Гайна районын вӧлі 12 совет (2000 годӧ): Васькина, Гайна, Данилова, Иванчина, Карин, Кебраты, Керӧс, Плёсо, Серебрянка, Старича, Усь Сьӧдъю да Шумин.
Олан иннэз.
2000 воӧ районын вӧлі 56 оланін, ӧні кольччисӧ токӧ 40-а. Статус сьӧрті ны коласын эмӧсь 22 посёлок да 18 грезд (деревня).
Гал

Гал — этӧ кар Грузияын, Гал районлӧн канкар.
Ганёвчи (Юсьва район)

Ганё́вчи — Перем ладорись Коми кытшын, Юсьва районас грезд (деревня). 
Ганёвчиыс пырӧ Карпов посадмуӧ.
Гарри Поттер (роман лёдз)

Гарри Поттер – сизимторья мойд небӧг, кӧдӧ челядь да томпӧлӧс понда гижис Ыджыт Бриттмуись инька Дж. К. Роулинг. Небӧгын висьтасьӧ сы йылісь, кыдз олӧны да мый керӧны тӧдісь зонка Гарри Поттер да сылӧн медбур ёрттэз Рон Уизли да Гермиона Грейнджер туннэз школаын, Хогвардсын, велӧтчикӧ. Медшӧрӧт сюжет зораммӧ сы гӧгӧр, кыдз Гарри вермасьӧ лёк тӧдісь Волан-не-морткӧт, кӧда босьтӧ бы ас кипод увтӧ туналан мирсӧ. Небӧг лёдзын сизим тор, да нійӧ содталан кынымкӧ удж, кӧднӧ Ровлинг ачыс и гижис. Гарри Поттер небӧг сьӧрті керӧмась фильммез, орсаннэз да мукӧд берся. 
Небӧг лёдзын одззаыс «"Гарри Поттер да авьяэзлӧн из"» вӧлі первуись лэдзӧм ас кыв вылын 1997 воын, а медбӧрья торыс «"Гарри Поттер да куланлӧн козиннэз"» - 2007 годӧ. Медодзза жӧ лэдзӧмсяняс небӧг гленитчӧма отирыслӧ омӧн му югыт пасьта, сійӧ вылӧ донъялісӧ и бура ньӧблісӧ. 2008 годся юньӧдз небӧгсӧ вузалӧмась 400 миллионся унажык экземпляр да вуджӧтӧмась 67 кыв вылӧ.
Гелий

Гелий, нето Шондій (He) — сія химияись 2-ӧд ӧтувтор, дыш газ. Топытаыс вежсьӧ шонтӧг сьӧрті да лоӧ 0,147 г/см³ (−270 °C дырни) нето 0,00017846 г/см³ (+20 °C дырни). Сылӧтан шонтӧг - 0,95 K (2,5 МПа дырни).
Горадзуль

Горадзуль (, ) — унавося туруна быдмас лютиккоддьӧммез увтырись. Медматын горадзуль дынӧ этія увтырын лоӧ лягушапаськӧм, кӧда вермӧ быдмыны и ваын.
Олӧ горадзульыс ӧддьӧн паськыта Европаын, Азияын да Ойвыв Америкаын.
Рытвыв Европаын сія быдмӧ унажыксӧ керӧссэзын. Асыввыв Европаын бӧра видззез вылын, ю оллезын, вӧр кушиннэзын. Азияын этійо турунсӧ позьӧ пантавны невна не быдлаись. Дзир континент лунвыв дорланьӧттяс сія абу. Ойвыв Америкаын Атлантика вадӧрсянь да Лӧнь океанӧдззас зораммӧны горадзульыслӧн кык тыд. 
Коми диалекттэзын горадзульыслӧн эм и уна мӧдік ним:
Зыряна ладорись комиэз "горадзуль"нас унажыксӧ шуӧны сильканок турун.
Миян горадзульсӧ ӧддьӧн радейтӧны. Этія дзоридзыс йылісь гижӧмась уна кывбур. "Горадзульнас" шусьӧ 1923 годся коми небӧг – кывбуррезӧн медодзза ӧктӧт, кӧдо лэдзисӧ перем коми поэттэз.
Ӧшмӧссэз.
Ракин А.Н. Краткий коми-русский, русско-коми ботанический словарь. Сыктывкар, 1989.
Гормӧг

Гормӧг () – этӧ быдмас.
Грамматика

Грамматика — кывлад йылісь велӧтӧм. Грамматикаын куим тор. Ӧтікыс туялӧ шуаннэзлісь (торъя кыввезлісь) аркмӧм, кываркмӧм (сідз шусясна дериватология), мӧдыс – шуаннэзлісь вежласяна формаэзнысӧ (морфология) и куимӧтыс – торья кыввесӧ йитан структураэз (синтаксис). 
Эна куим ладорсянь грмматикаын велӧтӧны с.ш. сёрниторрез: 
Грамматикаыскӧт тшӧтш кывтӧдӧмын сулалӧны фонетика (шыэз йылісь велӧтӧм) да лексикология (шуаннэзлӧ вежӧртассэз югдӧтӧм).
Грибова Любовь Степановна

Грибова Любовь Степановна (1933—1986) — Перем коми кытшись коми этнограф, этнография сьӧрті кандидат. 
Олан туй.
Любовь Степановна чужис Кӧчладор районісь Ыджыт Кочаын. Велӧтчис Кӧч посадісь шӧрӧт школаын, Кудымкарись велӧтіссез институтын. Уджаліс Кӧчладор районісь Ӧтӧпка да Петукӧв школаэзын. 
1956 воын пондіс велӧтчыны историкӧ Мӧскваись университетын. Велӧтчытӧнняс ветліс нёль научнӧй экспедицияӧ. Велӧтчӧмсӧ помалӧм бӧрын муніс Сыктывкарӧ, кытӧн вӧлі наука уджалісьӧн СССР-ись Наукаэз Академиялӧн Коми филиалын. Кык год бӧрті сія пондіс уджавны перем коми этнография сьӧрті асторья тема вылын — «Историческая традиция в быту и духовной культуре коми-пермяков». 
1969 майын Москваись М.Ломоносов нима университетлӧн этнография кафедра вылын Грибова Л. С. дорйис кандидат ним шедтан диссертация. 
Грибова Любовь пыртіс ассис пай и перем коми литератураӧ. Комиӧн сія гижис пьеса «Чудитчӧ» да кынымкӧ статья.
Ошканпассэз.
Этнография туялӧм понда Любовь Степановна вӧлі пасйӧм СССР-ись ВДХН-лӧн эзісь медальӧн.
Гудаута

Гудаута — этӧ кар Абхазияын, Гудаута районлӧн канкар.
Гульрипш

Гульрипш — этӧ кар Абхазияын, Гульрипш районлӧн канкар.
Гут

Гут () — сія геббез чукӧрись подаок.
Ді (Удора район)

Ді (рочӧжык: Острово) — грезд (деревня) Коми Республикаись Удора районын, Благоев кармуас. Куйлӧ Удора район рытвылын, Благоев кароксянь 22 км ылынаын.
Ним йылісь.
Грездлӧн ним артмӧма коми "ді" (остров) кылісь. Роч нимыс калька коми вылісь.
История.
Кӧркӧ татӧн вӧлі пондӧтчан школа, клуб, пельшӧр пункт. 
Отир.
Ӧні Ді грездын олӧны кык морт.
Дӧйӧг (ю)

Дӧйӧг () — неыджыт ю Перем ладорись Коми кытшын, Иньвалӧн шульга вож.
Юыслӧн кузяыс – 42 км. Бассейныс – 234 км² ыжда. 
Дӧйӧгыс аркмӧ Асыввыв Дӧйӧг да Рытвыв Дӧйӧг ӧтлаасьӧмӧн.
Ваыс кынмӧ октяб помын, а оссьӧ – апрель помын. 
Медыджыт вожыс – Белмысшор – усьӧ Дӧйӧгас шульгаланьсянь. Шулак грезд дорын Дӧйӧгӧ усьӧ веськытланьсянь Борганика.
Ю дорын сулалӧны олан иннэз: Шулак, Пикановчи, Дӧйӧг, Якушев, Петбор, Логинов.
Дӧйкар (Юсьва район)

Дӧ́йкар — Перем ладорись Коми кытшын, Юсьва районас грезд (деревня). Грездыс сулалӧ Иньва ю дорын. 
Дӧйкарыс пырӧ Карпов посадмуӧ.
Данмарк

Данмарк нето Данму (дан кыв вылын , ) — дан отирлӧн канму Ойвыв Европаын. Скандинав канмуэз коласын сія медлунвывся. Куйлӧ лунвылын Норвегсянь да лунвыв-асыввылын Шведмусянь, кӧднасянь сія янсӧтӧм саридз виссэзӧн. Мувывся визир Данмаркыслӧн токӧ ӧтік, лунвылас, кытӧн сія межаасьӧ Немечмукӧт. Рытвылас канму петӧ Ойвыв саридз дорӧ, асыввылас – Балты саридзӧ. Ачыс муыс куйлӧ Ютланд кӧджын да 409 ді вылын, кӧднаись медыджытӧсь Зеланд, Фюн да Ойвыв Ютланд.
Данмарк видзӧ саридз сайын муэз: Калаалит Нунаат да Фарер діэз, кӧдна лоӧны асвеськӧтлан регионнэзӧн дан канмуын.
Данмарк пырӧ НАТО-ӧ да Ӧтласа Европаӧ.
Дебрецен

Дебрецен (мадьяр кыв вылын "Debrecen", латынь вылын "Debretinum") — Мадьярмуын ыждаыс сьӧрті мӧдік кар. Сія Хайду-Бихар ладорлӧн да Дебрецен районлӧн шӧрин, Тіса сайся регионын – медыджыд да медтӧдчана кар. Мукӧдкоста Дебреценсӧ шуӧны кальвинисттэзлӧн Ромаӧн.
Первуись нимыс казьтывсьӧ XIII векын. 1361 воын сія – неыджыт карок, а 1683 годӧ король лэбтӧма сійӧ «мезмыт кар» рангӧдз. Европа пасьта кар йылісь тӧдісӧ татісь ыджыт ярманка увья, а сідзжӧ кальвинизм сьӧрті тыдалана школа увья. Кыкись Дебрецен вӧлӧма Мадьрму понда канкарӧн, 1848–49 воэзӧ да 1944 годӧ. Уна веккез сьӧрна неӧтпыр сотчылӧма, а муюгытся мӧд косясян коста сійӧ буракодь паздӧмась. Талун Дебрецен мадьяр оланіннэз коласын чожа зорамман кар. Дебреценса ыждӧтӧны ассиныс гортнысӧ кар гаж дырйи апрель 11 лунӧ.
Декаб

Декаб — этӧ тӧлісь.
Дозмӧр

Дозмӧр () — сія кай.
Ростов (Дон)

Ростов нето Донладор Ростов () — этӧ ыджыт кар Рочму лунвыв-рытвылын, Дон ю дорын, Азов саридзсянь 46 км ылынаын. Этія Ростовыс — Ростов лапӧвлӧн канкар, Лунвыв федерал кытшлöн шöрин. Карас олöны 1 103 700 млн морт. 
Ростов — веськöтлан, культура зорöтан, туялан-велöтан да индустрия видзан гырись центр Рочму лунвылын. Сія новйö гора ним "лунвывся роч канкар". Ростовыс пырйöт мунöны уна транспорт туйез, сысянь сійö шуöны и Кавказ воротаöн.
Донладор Ростовсяняс Мöскваöдз 1094 километра.
Дубровка (Лолӧгӧ усян ю)

Дубровка — неыджыт юок Перем ладорись Коми кытшын, Кӧсваӧ усян Лолӧглӧн шульга вож.
Дубровкалӧн кузяыс – ? км. Бассейныс – ? км² ыжда. 
Ваыс йысялӧ октяб помын, а оссьӧ – апрель помын. 
Ю дорын олан иннэз абуӧсь.
Европий

Европий (Eu) — сія химияись 63-ӧд ӧтувтор. Небыд металл, эзісь-чочком рӧма. Топытаыс — 5,243 г/см³. Сылӧтан шонтӧг — 1 095 K.
Ядьва (Исывлӧ усян ю)

Ядьва (сідзжӧ шуӧны "Едью," "Едь", "Еддю") — неыджыт ю Перем ладорись Коми кытшын, Иньваӧ усян Исывлӧн веськыт вож.
Ядьваыслӧн кузяыс – 18 км. Бассейныс – ? км² ыжда. 
Ваыс кынмӧ октяб помын, а оссьӧ – апрель помын. 
Ядьвалӧн веськытланьсянь вожжез: 
Ядьвалӧн шульгаланьсянь вожжез:
Ю дорын эм Еддю нюр.
Ю дорын кӧркӧ сулалісӧ грезддэз: Вильыб (Питуль), Денежковчи, Ядьва, Мартын, Шариновчи (Микалёв), Ӧння кадӧ кольчис ӧтік грезд - Деревенькина.
Ядьваӧн шусьӧ сідзжӧ Юсьвалӧн шульга вож.
Едэма (Изьва район)

Едэма (рочӧнжык "Васильевка") — Коми Республикаын, Изьва районісь Кельчиюр посадмуын грезд. 
Ним йылысь.
Коми ним "Едэма" аркмис натьтӧ изьватас сёрниын ветлана едэма ‘нюрьяин’ кывсянь . А сідз-ту едӧма – этӧ лоӧ ‘сукмӧм, косьмӧм (вир йылісь)’ .
Куйланін.
Грезд сулалӧ Печора ю дорын, Кельчиюр посадсянь 11 км ылынаын. Ордча оланіннэз: Изьвавом, Галфедь, Неридз.
География.
Грездсянь неылӧт котӧртӧ Изьва ю. Ордчӧн эм Едэма яг.
Оліссез.
Оліссез шуӧны асьнысӧ едэмсаяс (ö.л. – едэмса). 2010 год кежӧ татӧн олӧны дзир 8 морт. Чужан кыв нылӧн – коми (изьва диалект). Медуна отир новйӧны фамиллё Филиппов. 
Том отирыс грездас абуӧсь, оліссез сё 40 годся пӧрисьжыкӧсь.
История.
Грезд аркмӧма 1859–1859 воэзӧ. Медодз сы йылісь гижисӧ 1858 годӧ сідз: выселок Едомский.
1918 годӧ сія шусьӧ Едомскӧй грезд (нето Мазалиха). Вӧлӧма сэк татӧн кык горт, олӧмась 15 морт.
1926 воын Мазалины грездын (нето Едомаын) лыддьӧмась 9 горт да 40 морт оліссезӧс (20-а вӧлісӧ айкаэз да 20-а инькаэз).
1930 годдэзӧ татӧн уджалӧма кучик керан завод.
1970–1980 воэз сьӧрна отирыс пондасӧ татӧн овны лёка етшажыкӧн: эшӧ 1970 годӧ Едэмаын вӧлі 124 морт, а 1979 во кежӧ кольччӧмась токӧ 47-а.
1989 во кежӧ грездас кольччисӧ дзир 26 морт (14 мужик да 12 женскӧй).
2001 годӧ лоис быдсӧн 12 морт ни.
2010 годӧ олӧны кыкьямыса. Мӧдіккез мунӧмась, мыля абу удж ни велӧтчанін. Да и мӧдік оланіннэзӧдз петавны сьӧкыт, ылынӧв да.
Веськӧтлӧм.
Грезд пырӧ Кельчиюр посадмуӧ. Аслас веськӧтлан ни милиция пост абу. 
Кӧзяйство.
Авто туез абуӧсь, товар кыскавны позьо токӧ Изьва ю кузя. Но грездын эм мотоцикл, коть автомобиллез абуӧсь жӧ. 
Эм учӧтік вузясянін. Отирыс олӧны пенсия вылӧ. Вӧралӧны да кыйӧны чери.
Культура да велӧтчӧм.
Школа ни культура керку грездас абу.
Ӧшмӧссэз.
"Жеребцов И. Л.", "Мусанов А. Г." Где ты живешь? (гипермедиаэнциклопедия).
Катькар

Катькар () — этӧ кар Рочмуын, Свердлов лапӧвлӧн канкарыс.
Ельдӧг

Ельдӧг () — этӧ тшак.
Емва (ю)

Емва () — ыджыткодь ю Коми Республикаын. Эжва юлӧн веськыт вож. 
Кузяыс 499 км, бассейныс 25 600 км² ыжда. Котӧртан перытаыс Весыва грезд дорӧттяс 196 м²/с. 
Емва пондӧтчӧ Тиман мусюр вылын, сэсся котӧртӧ лунланьӧ да усьӧ Эжваӧ Емдін посад дынас.
Медыджыт вожжес: Весыва, Йӧвва, Ворыква.
Емва район

Емва район () — веськӧтлан юкӧт Коми Республикаын, республикалӧн 15 районнэзісь ӧтік.
Веськӧтлан шӧрин – Емва карын.
Район аркмис 1939 июль 14 лунӧ. 1963 годӧдз шусьӧма Кӧрттуй район (рочӧнжык – Железнодорожнӧй район)
География.
Районыс 24,6 сюрс км² ыжда. Куйлӧ Коми Республика рытвылын. Межаасьӧ рытвылын Удора районкӧт, ойвылын Чилимдін районкӧт, асыввылын Уква кар кытшкӧт, лунвылын – Кӧрткерӧс да Емдін районнэзкӧт.
Район пырйӧт мунӧ кӧрттуй Котлас–Вӧркута да автотуй Сыктывкар–Сӧснагорт.
Мувевдӧрыс вӧрсялӧм да нюрсялӧм, неыджыт мыссэза, но волькыткодь. Ойвыв-рытвылын волькытіныс пӧднассьӧ Тиман мусюрӧн, кӧда лэбӧ татӧн 353 м вылынаӧдз. 
Мусиннэз нюрвыв торфаӧсь, шаргунаӧсь, сісьмӧта-глеяӧсь.
Климатыс шӧркодя континентвывся. Январ коста шӧрӧт шонтӧгыс -17 °C, июль коста +15 °C. Енӧжваыс усьӧ шӧркодя 550 мм-ӧн год сьӧрна.
Медыджыт юэз: Емва да сылӧн вожжез: Весыва, Едва. Медпаськыт ты районас – Синдор ты.
Колана шедтассэзісь татӧн эмӧсь извесняккез, лыа, кӧдза, сёйму, сотчан сланеччез, бокситтэз, изсов.
Вӧрыс унажыксӧ кӧзъяин нето пожумсора кыдзза-кӧзъя, шочжык лисвеня. Вӧр подаись панталан татісь вӧрмӧсӧс, ланаӧс, ондатраӧс, ю мойӧс. Кайез коласісь поздісьӧны дозмӧр, тар, сьӧла. Юэзын да тыэзын уна дона чери: семга, нельма, сиг, хариус.
Ӧтӧр дорьян муэз: Ботаника сьӧрті вӧр-ва казьмӧтан «Кедраёль», Синдорись ӧтласа заказник, нюррез дорьян 19 заказник.
История.
Емва дорын отирыс олӧ важынсянь. Емва пӧлӧн да Синдор ты гӧгӧр сёэзӧн вӧлісӧ сулаланіннэз, овмӧтчаннэз, дзебсяннэз, вежаиннэз. Татісь адззӧмӧсь ӧддьӧн уна важся казьмӧтаннэз да кладдэз. 
Медъёна пондісӧ отирыс поздісьны татчӧ виль эрася мӧд сюрсвоын. 400 вося дыржык ни сулалӧны грезддэз (деревняэз) Кони, Весыва да Рак, Серегов посад. А Виз посад да Турья посад тыртӧмась вит сё годӧн ни.
Виз посадсӧ, кӧдӧ рочӧн шуӧны Княжпогост, аркмӧтӧма кинкӧ Емва ӧксы увтырись. Этія увтырыс юраліс Эжва Перемын 1451–1502 воэзӧ. 
Крессьяна гӧрлӧмась му, видзлӧмась пода, чериавлӧмась да вӧравлӧмась. Мукӧдыс мунлӧмась кошшыны удж Серегов керӧс дорӧ, сов шедтанінас. Медбура зорамас Сереговын промысёл XVII век помланьын, кӧр татісь завод пырис Рочмуас совпуан сьӧрті медгырись уджиннэз коласӧ.
Район Емваас лӧсьӧтӧмась 1939 годӧ июль 14 лунӧ. 1963 годӧдз сія шусьӧма Кӧрттуй район (Железнодорожнӧй район).
Советтэз дырни татӧн уна мый вежсис. Пондіс уджавны Княжпогостын механика завод, районісь вӧрпункт, вӧлі осьтӧм пусіа плитаэз лэдзан завод, Синдорись газсуктан поз, мӧдік уджаиннэз да аркмӧтӧммез.
Отир.
Оліссез 29,7 сюрс морт. Йӧзыс олӧ 48 оланінын, медыжытӧсь – Емва кар, посёлоккез: Синдор, Мещура, Ветью да Чимиавӧрӧк, посаддэз: Сьӧська да Серегов. Оліссез коласын 17,9 % – комиӧсь. Рочму шӧрись ваявлӧны татчӧ уна пукаліссезӧс. 2002 вося гижöтöм дырни татöн вöлісö 64,4 % роччез, 7,7 % украинса, 2,4 % беларуссэз да 0,9 % немеччез.
Политика да веськӧтлан.
Район вылын юралісьыс Такаев Радик Николаевич. Веськӧтланын медыджытыс Попов Виктор Александрович. Веськӧтланлӧн адресыс: 169200, Емва район, Емва кар, Дзержинскӧй туй, 81; факсыс (82139) 224-86.
Янсалӧм.
Веськӧтлӧм могись Емва район янсӧтӧма 12 тор вылӧ: татӧн эм кык карму да 10 посадму. 
Оланіннэз.
Емва районын талун 48 оланін.
Енӧшка

 
Енӧшка — этӧ атмосфераись петкӧдчӧм.
Енгаг

Енгаг () — сія геббез чукӧрись подаок.
Ерыч (ю)

Ерыч — неыджыт юок Перем ладорись Коми кытшын, Кӧсваӧ усян Лолӧглӧн шульга вож.
Ерычлӧн кузяыс – ? км. Бассейныс – ? км² ыжда. 
Ваыс йысялӧ октяб помын, а оссьӧ – апрель помын. 
Ю дорын олан иннэз абуӧсь.
Жувшор (ю)

Жувшор — неыджыт юок Перем ладорись Коми кытшын, Иньвалӧн шульга вож.
Жувшорлӧн кузяыс – ? км. Бассейныс – ? км² ыжда. 
Ваыс кынмӧ октяб помын, а оссьӧ – апрель помын.
Жук (Юсьва район)

Жук (рочӧнжык Жукова) — Перем ладорись Коми кытшын, Юсьва районас грезд (деревня). Грездыс сулалӧ шор дорын, Истер да Веськыт Ык юэз коласын.
Жукыс пырӧ Карпов посадмуӧ.
Зӧр

Зӧр () — этӧ быдмас.
Забган (Юсьва район)

Забган (рочӧнжык Забганова) — Перем ладорись Коми кытшын, Юсьва районас учӧтик грезд (деревня). Грездыс сулалӧ Велва ю дорын.
Забганыс пырӧ Карпов посадмуӧ.
Зарни

Зарни (Au) — сія химияись 79-ӧд ӧтувтор. Дона металл, веж рӧма. Дорсяна. Топыта - 19,32 г/см3. Сылӧтан шонтӧг - 1064,43 К.
Зарни ӧшка

Зарни ӧшка ("עגל הזהב") — этӧ идол.
Зиль-Зёль

Зиль-Зёль — этӧ коми сьыланкыв. Шыладыс В.Гущинлӧн Кыввезыс А.Шебыревлӧн
Мусук локтіс рытъядорӧ,
Ӧшинь улын кыйкъялӧ,
Ывла вылӧ бара корӧ,
Менам бандзиб ыпъялӧ.
Пельӧй чошӧ, мый нӧ тайӧ,
Мелі шыысь пӧсьӧдӧ.
Кодкӧ ворсӧ–ворсӧ рытӧ–войӧ,
Кодкӧ сьӧлӧм вӧрзьӧдӧ.
Припев:
Зиль–зёль кӧнкӧ кылӧ,
Зиль–зёль вошӧ дой,
Зиль–зёль, зиль–зёль олӧм–вылӧм,
Талун сатин, аски ной.
Кильчӧ вылын зонмыс вӧзйӧ
Аслас киӧн вӧчӧмтор.
Аддза: синмыс шудӧн ӧзйӧ,
Варовитӧ серамсор.
Менам киын югыд шонді,
Менам киын вӧрса ёль,
Гулыд сӧстӧм ягыс, чизыр тӧлыс –
Ӧти кывйӧн зиль да зёль.
Мусук локтіс рытъядорӧ,
Менӧ мамӧ велӧдӧ.
Еджыд кудри, вылын морӧс,
Тэнӧ зонмыс ылӧдӧ.
Мамӧй, мамӧй, зӧлӧтанӧй,
Сыысь муса зон эз коль.
Олӧм–олӧм гугӧй, олӧм банӧй,
Артмам сыкӧд зиль да зёль.
Зобга

Зобга (лат.: "Strix", рочӧн: "неясыть") — сюзь чукӧрись кай увтыр. Шусьӧ эшӧ "пельтӧм сюзь". Олӧ Европаын, Ойвыв Африкаын, Азияын да Америкаын. 
Лысьӧрыс 30-84 см кузя. Пелькодьӧм тыввез абуӧсь. Пель осьтаэз ыджытӧсь, абу симметрия сьӧрті тэчӧмӧсь, нія быдсӧнкодь вевттьӧмӧсь кучик чукырӧн. Нырыс кузь, боккезсянь топӧтыштӧм. Тыв-гӧныс рышкыт, рудвевья, мурӧма серрезӧн. 
Зобгаэз 16 пӧлӧс.
Зэр

 
Зэр — этӧ атмосфераись петкӧдчӧм.
Зюзьдін район

Зюзьдін район () — Киров лапӧлісь веськӧтлан юкӧт, муниципал район. 
Зюзьдін му – Коми отирлӧн важся горттэзісь ӧтік.
Шӧриныс – Афанасьева карокын. Афанасьевасянь Кировӧдз ылына.
Районыс аркмӧтӧм 1929 годӧ. Веськӧтліссез лыддьӧны аркман каднас 1963 во, кӧр районыс босьтіс роч ним Афанасьевскӧй.
Ним.
Районыслӧ коми ним пуктӧма Зюзьдін (рочӧнжык Зюздина) посад сьӧрті, кӧдӧ ӧні шуӧны Афанасьева. Посадыс сулалӧ Сюзьва ю уссёын (дінын), да сысянь перво шусьӧма Сюзьдін ‘Сюзь уссё’. Сэсся пондӧтчан шыыс гораммӧма, а сэсся роччез и д-сӧ небзьӧтӧмась да -а помас содтӧмась, лоас Зюздина. Коминас мийӧ гижам Зюзьдін.
География.
Зюзьдін районыс ыжда. Куйлӧ Киров лапӧв асыввылын. Межаасьӧ Камакатыт районкӧт ойвылын, Омутнинск районкӧт рытвылын, Удмурт республикакӧт лунвылын да Перем ладорись Коми кытшкӧт да Сива районыскӧт асыввылын. 
Район асыввылын – Камайыв вылынін, мувевдӧрыс татӧн мыссэза. Рытвылас бӧра – уланін, татӧн уна нюррез.
Медыджыт ю районас – Кама, кӧдаӧ усьӧны районісь быдӧс мӧдік юэз. Веськыт ладорись Камаӧ усьӧны Леман (вожжес – Ёрдва, Ив), Кедра, Кӧлыч (вожжес – Сӧзим, Езжа), Чус (вожыс – Омен), Сюзьва, а шульга ладорись – Лопья, Ыджыт Пызан, Сьӧва, Лытка, Ченӧг, Томызь, Кая, Нёпыль, Вок, Пура.
История.
XVІ век помын вӧлі аркмӧтӧм Зюзьдін волось (шӧрин – Зюзьдін погостын), кӧда вӧлі Кай уездын сизим веськӧтлан юкӧтісь ӧтік. 
1708 годӧ Зюзьдін волось пыртісӧ Ятка муӧ. 
Волосьын вӧлісӧ куим ыджытжык оланін. 
XІX векӧ Зюзьдін муэз лоисӧ Ятка губерняись Глаз уездын. Ӧння район му вылын лӧсьӧтісӧ нёль волось: Афанасьева, Бисерова, Гордина, Георгиевскӧй.
1921 воын, Удмурт лапӧв аркмӧм бӧрын, Бисерова, Афанасьева да Гордина волоссез лоисӧ Ятка губерняись Омутнинск уездын. 
1929 годӧ июнь коста нійӧс ӧтлаӧтісӧ да вились аркмӧтӧм Улісь Новгорт ладорись Ятка кытшын керисӧ Зюзьдін район. 
1935 воын, Зюзьдін районсӧ янсӧтісӧ кыкӧ: Зюзьдін район да Бисерова район, кӧднӧ 1955 бӧра ӧтлаӧтісӧ.
1963 годӧ Зюздін районлӧ сетісӧ роч ним – Афанасьевскӧй. 
1966 годӧ Зюзьдін (Афанасьева) посад лоис карокӧн.
Отир.
Олӧны Зюзьдін районас , ны коласын коми отир – ӧтік сюрс мымда. Комиэз Зюзьдін ладорын ӧддьӧн рочсялӧны, эшӧ 1926 годӧ мияніссез татӧн вӧлісӧ (быдсӧн олӧмась сэк Зюзьдін муас ).
Ӧні карокын олӧны , мӧдіккез – грезддэзын да посаддэзын. Отирлӧн тшӧкыта – .
Веськӧтлан.
Зюзьдін район вылын юралісьыс Казаков Леонид Кузьмич. Веськӧтланын медыджыт Сероев Александр Ананьевич.
Янсалӧм.
Зюзьдін район янсӧтӧма 7 веськӧтлан юкӧт вылӧ, татӧн ӧтік карму (Зюзьдін) да квать посадму.
Одзжык татӧн вӧлі 19 веськӧтлан юкӧт (поссовет да сельсоветтэз, сэсся посад кытшшез)
Оланіннэз.
Быдсӧн лыддьӧны Зюзьдін районас 202 оланін.
Медыджытӧсь ны коласісь:
Ижкар

Ижкар нето Иж () — Волгаладорын ыджыткодь кар, Роч Федерацияын каркытш, Удмурт Республикалӧн юркар.
Ижора кыв

Ижора кыв (ижора "ižor(k)an keeli/kiili") — этӧ урал вужись чудь-йӧгра группаись кыв.
Изкар (Чердын район)

Изкар (роч: "Искор") — этӧ посад Рочмуын, Перем ладорын.
Изъяшор (Велваӧ усян ю)

Изьяшор — неыджыт ю Перем ладорись Коми кытшын, Иньваӧ усян Велвалӧн шульга вож.
Изъяшорыс ? км кузя. Бассейныс – ? км² ыжда. 
Юыс кынмӧ октяб помын, а оссьӧ – апрель помын.
Изьва (ю)

Изьва (рочӧнжык: Ижма) — Коми Республикаын ю, Печоралӧн шульга вож. 
Кузяыс 531 км, бассейныс 31 000 км² ыжда. Шӧркодяс ва видзӧм уссёсяняс 154 км ылынаын 203 м³/сек. Тыртчӧ унажыксӧ сылан лымнас. Кынмӧ нояб шӧрын, оссьӧ май шӧрын. 
Медыджыт вожжес – Уква, Айюва, Сэбысь.
Изьваыс пондӧтчӧ Тиман керӧссэз лунвылын, котӧртӧ ойвыв-рытвылӧ.Катытын вадӧррез вӧрсялӧмӧсь, кывтытас ю дорас унажыксӧ видззез да нюррез. Ӧрыс чукыля, шӧрӧт да катыт визулын эмӧсь коссез да ваувтся иззэз. Медыджыт кось – Сьӧлӧм кось, кӧда куйлӧ юас Сӧснагортсянь кывтытжык. 
Катытас юыс кывтӧ Вылыс Изьва посёлок пырйӧт, шӧрӧт визулын, Уква ю уссё дынын сулалӧ Сӧснагорт кар, кӧдӧ 1957 шуисӧ "Ижма" (м.ш. "Изьва"). Уква кар сулалӧ Сӧснагортсянь 8 км ылнанын, Уква ю кывтытынжык
Уква ю уссёсяняс Изьваыт лӧсялӧ уйӧтаннэз (судноэз) понда. Кывтытас Изьва бура паськалӧ, визулыс жагмӧ, ю вылас аркмӧны виссэз, курьяэз да ыджыт діэз (островвез). 
Изьва усьӧ Печора юӧ Изьвавом посад дорын.
Изьва район

Изьва район () — веськӧтлан юкӧт Коми Республикаын, республикалӧн дасвит районісь ӧтік. 
Районыс аркмӧтӧм 1929 годӧ, юль 15 лунӧ. 
Куйлӧ Изьва ю пӧлӧн да ойланяс, Изьва уссёланьын, Печора дорын. Изьва районыскӧт межаасьӧны Чилимдін район рытвылын, Ускар каркытш ойвылын, Печора район асыввылын, Уква каркытш да Сӧснагорт район лунвылын.
Районыс 18 420 км² ыжда. Оліссез – 20 сюрс морт гӧгӧр (2007 во). Отирись 85 % комиӧсь, баитӧны изьватас диалект вылын; 10 % – роччез. 
Веськӧтлан шӧрин – Изьва посад, кӧдасянь Сыктывкарӧдз 544 км, а медматын кӧрттуй поз дынӧдз (Йираёльӧдзыс) – 102 км. 
Районӧн веськӧтланӧ гижны: 169460, Изьва район, Изьва посад, Сӧвет туй, 45, факсыс (82140) 942-40. Район вылын юралісьыс – Дитятев Пётр Николаевич. Районісь советын веськӧтлісь Артеев Анатолий Иванович.
Янсалӧм.
Веськӧтлӧм могись район ӧні янсӧтӧма 10 посадму вылӧ:
Олан иннэз.
Изьва районын 34 оланін:
Имайка (ю)

Имайка — неыджыт юок Перем ладорись Коми кытшын, Кӧсваӧ усян Лолӧглӧн веськыт вож.
Имайкалӧн кузяыс – ? км. Бассейныс – ? км² ыжда. Вадорыс нюрсялӧм. 
Ваыс кынмӧ октяб помын, а оссьӧ – апрель помын. 
Ю вылын эм ӧтік пос. Уссё дорын важ бараккез. Олан иннэз абуӧсь.
Инта каркытш

 
Инта каркытш () — веськӧтлан юкӧт Коми Республикаын, республикалӧн вит каркытшшезісь ӧтік. 
Шӧрин – Инта карын.
Аркмӧтӧм 1953 годӧ.
География.
Инта каркытшыслӧн ыждаыс 30 100 км². Куйлӧ сія Коми му ойвыв-асыввылын. Ордчӧн сыкӧт куйлӧны: ойвылын – Яраннэзлӧн асвеськӧтлан кытш, ойвыв-асыввылын – Вӧркута каркытш, лунвыв-асыввылын – Йӧгралӧн асвеськӧтлан кытш, лунвыв-рытвылын – Печора район да ойвыв-рытвылын –Ускар каркытш.
Отир.
Олӧны Инта каркытшын 40 032 морт (2007), ны коласісь Инта карын 33 442 морт.
Веськӧтлӧм.
Инта каркытш вылын юралісьыс Вейгандт Владимир Филиппович. Веськӧтланыслӧн адрес: 169840, Инта кар, Горькӧй туй, 16. Факсыс: (82145) 617-65.
Оланіннэз.
Инта каркытшӧ пырӧны: ӧтік кар (Инта), кык карок (Вылыс Инта да Кожым), ӧкмыс посёлок, куим посад да кыкьямыс грезд.
Иньва (лыддьӧтан ӧктӧт)

Иньва — коми лыддьӧтан ӧктӧт (литературно-художественнӧй сборник), кӧдӧ кадісь кадӧ лэдзӧны Кудымкарын перем коми кыв вылын да рочӧн.
Ассис нимсӧ ӧктӧтыс босьтӧма Иньва ю сьӧрті, кӧда Коми кытш лунвылын лоӧ медыджыт юӧн.
Ыджыт косясян бӧрын медодзза лыддьӧтан ӧктӧт перем комиӧн петіс 1949 годӧ. Сылӧн ним вӧлі «Миян крайын», сэсся сэтшӧм ӧктӧттэсӧ лэдзлісӧ быдкодь ниммезӧн: «Мича асыв» (1951 во), «Миян луннэзӧ» (1954 во), а 1955 годӧ первуись петіс «Иньва» нима лыддьӧтан ӧктӧт. Сьӧрас лэдзӧм ӧктӧтыс бӧра петіс «Иньва» нимӧн (1958 во). Сыбӧрын лыддьӧтан ӧктӧттэз пондісӧ петны быд год: 
1959 – «Тулысся ваэз»
1960 – «Веж ыб»
1961 – бӧра «Иньва»
1962 – «Парма»
1963 – «Гора му» 
1964 восянь «Иньва» лои лыддьӧтан ӧктӧтыслӧ пырся ним.
1964-1968 – «Иньваэс» петлісӧ быд во, но сы бӧрын лыддьӧтан ӧктӧт пондісӧ лэдзны шочжыка. Сідз, «Иньва» локтіс лыддьӧтісь дынӧ 1971, 1976, 1983, 1987, 1992, 1995, 2002 воэзӧ.
1950 годдэзӧ лыддьӧтан ӧктӧттэзын вӧлісӧ тектсттэз кыдз комиӧн, сідз и рочӧн, 1960-1980 воэзӧ – токӧ комиӧн. Ӧні комиӧн гижӧны и лыддьӧтӧны етша да, бӧрья петаннэс бӧра лоисӧ кык кывьяӧсь.
Иньва (ю)

И́ньва (одзжык шуöмась Инва) — ыджыткодь ю Перем ладорись Коми кытшын, Камалӧн веськыт вож. 
Иньвалӧн кузяыс – 257 км. Бассейныс – 5 920 км² ыжда. Ваӧктан вылынаыс (шӧркодяс) – 188 м. Пӧлінь (шӧркодяс) – 0,2 м/км .
Иньва пондӧтчӧ Камайыв вылынінын, неылын Киров лапӧвкӧт визирсяняс. Юыс котӧртӧ Коми му кузя асыввылӧ да усьӧ Кама вавидзанӧ Майкар дорын, Иньва курья аркмӧттӧнняс.
Юыс йысялӧ унажыксӧ октяб помын нето нояб пондӧтчикӧ, а оссьӧ – апрель коста. 
Иньвалӧн уна вож.
Шульгаланьсянь сыӧ усьӧны
Веськыт ладорсянь сыкӧт ӧтлаасьӧны:
Медыджытӧсь ны коласын – Велва, Юсьва, Кува да Исыв.
Ю котӧртӧ Коми кытшись кык район пыр: Кудымкарскӧй да Юсьвинскӧй. Сы дорын сулалӧны олан иннэз: Видзай, Дёма, Нёльсин, Иньвайыв, Пешнигорт, Кудымкар, Тшакылёвчи, Карпов, Аксёновчи, Купрӧс, Ыджыт Можга, Ӧнь, Майкар.
Иньва бассейнын унажык отирыс – комиӧсь, кӧдна аркмӧтӧны этнография сьӧрті тодильнӧй группа – иньвенса.
Иньва, кыдз и Кӧсва – перем коми отирлӧн ошшасян. Юсӧ сьылӧтӧны быдкодь писняэзын да кывбуррезын.
«Иньва» ним новйӧ сідзжӧ перем коми лыддьӧтан ӧктӧт, кӧдӧ кадісь кадӧ лэдзлӧны Кудымкарын асланым гижиссез журналыс туйӧ.
Иньвайыв (Кудымкар район)

Иньвайыв (рочӧнжык: Верх Иньва) — Перем ладорись Коми кытшын, Кудымкар районас посад. Иньвайыв посадмулӧн шӧрин.
Ним йылісь.
Одзжык посадыс рочӧн шусис "Георгиевскӧй" (Вермӧм вайись Георгий ним сьӧрті); сыбӧрын "Бачево" (атаман Бачев ним сьорті), сэсся "Верх-Инвенскӧй", ӧні – "Верх-Иньва". Посад шуӧм "Иньвайывнас" сы понда, мыля сулалӧ Иньва ю йывсянь 20 км ылынаын.
География.
Иньвайыв посад сулалӧ Кудымкарсянь рытвылӧ 24 км ылынаын, Иньва ю дорын.
Туйез.
Иньвайыв посадын öні лыддьöны 24 да куим туйколас :
История.
Медматын археология казьмӧтан адззӧм Иньвайыв посадсянь 5 км ылынаын: Васёвчи селищё.
Отир.
Отирыс комиӧсь. Тшӧкжыка пантасяна гишшаннэз: Ермаков, Бачев, Старцев, Хозяшев.
Берся.
Иньвайыв посадын олӧны Ликачёв Микальлӧн «Козинтӧг» поэмаись мукӧд геройез.
Иньвайыв посадму

Иньвайыв посадму (рочӧнжык Верх-Иньвенскӧй сельскӧй поселеннё) – веськӧтлан юкӧт Перем ладорись Коми кытшын, Кудымкар районас. 
2009 во кежӧ татӧн вӧлі 63 олан ин: (Иньвайыв да Самков), куим посёлок (Берёзовка, Вылісь Буждӧм, Гажамыс) да 59 грезд (деревня). Оліссез – 6001 морт, кӧдна видзӧны ? горт. 
Посадмулӧн шӧрин – Иньвайыв посадын, кытӧн 2009 годӧ олісӧ 1269 морт.
Посадмуись веськӧтланлӧн адрес: 619550, Перем ладорись Коми кытш, Кудымкар район, Иньвайыв посад, Совет туй, 10. Тел. (34260) 3-31-69.
Юралісьыс: Хозяшев Михаил Александрович
= Иньвайыв посадмуись ӧння грезддэз =
= Ӧшмӧссэз =
Иньвенскӧй край

Иньвенскӧй край — Кудымкар районісь газета. Веськӧтлісьыс — Коньшина Елена Ивановна. Газета петӧ Кудымкарын недель вылас ӧтпырись.
Ирму

Ирму (, , /ˈaɪərlənd/, асьныс шуӧны , ) — ир отирлӧн республика Антлантика ойвыв торын, Рытвыв Европа дорын, Ыджыт Бритму дісянь рытвылӧ. Ирму ді ойвыв-рытвылын, республикакӧт ордчӧн, куйлӧ Ӧтлаӧтан Королевстволӧн провинция Ойвыв Ирму. Ирму босьтіс автономия Брит империя пытшкын 1921 годӧ, а тырви мезмыт канмуӧн лоис 1949 годӧ.
Ирму пырӧ: ӦВК-ӧ (1955 восянь), Европа Советӧ (1949 восянь), ОЭСР-ӧ (1960 восянь), Ӧтласа Европаӧ (1973 восянь), Евратомӧ (1973 восянь), Европаись валюта системаӧ (1979 восянь).
Исаковка (Метшкӧрӧ усян ю)

Исаковка — неыджыт юок Перем ладорись Коми кытшын, Куваӧ усян Метшкӧрлӧн шульга вож.
Исаковка – ? км кузя. Бассейныс – ? км² ыжда. 
Ваыс кынмӧ октяб помын, а оссьӧ – апрель помын. 
Веськыт вож – Кушмановка.
Ю дорын сулалӧны грезддэз: Ларин (ӧні отиртӧм), Епанов.
Исланд

Исланд (исландісь кыв вылын: Ísland [ˈislant], ) — дівывся канму Антлантика океан ойвыв торын, Ыджыт Бритмусянь ойвыв-рытвылас да Калаалит Нунаатсянь асыввылас. Канму куйлӧ Исланд ді вылын да видзӧ кынымкӧ поснит діок ас гӧгӧр.
Данмарк пырӧ НАТО-ӧ да вӧзйисьӧ Ӧтласа Европаӧ.
Истер (ю)

Исте́р — неыджыт ю Перем ладорись Коми кытшын, Иньвалӧн шульга вож.
Истерлӧн кузяыс – 33 км. Бассейныс – 75 км² ыжда. 
Ваыс кынмӧ октяб помын, а оссьӧ – апрель помын. 
Медыджыт вожыс – Вовпа, усьӧ веськытланьсянь.
Ю дорын сулалӧны олан иннэз: Мосин, Калинин, Кубень.
Истердор (Юсьва район)

Исте́рдор (рочӧн гижӧны Истер-Дор) — Перем ладорись Коми кытшын, Юсьва районас грезд (деревня). Грездыс сулалӧ Истер ю дорын.
Истердорыс пырӧ Карпов посадмуӧ.
Исыв (ю)

Исыв (рочӧн: Исыл) — неыджыт ю Перем ладорись Коми кытшын, Иньвалӧн шульга вож.
Пондӧтчӧ Ойвыв Исыв да Лун Исыв ӧтлаасьӧмӧн.
Юыслӧн кузяыс – 100 км. Бассейныс – 368 км² ыжда. 
Ваыс кынмӧ октяб помын, а оссьӧ – апрель помын. 
Исывлӧн медыджыт вожжез – шульгаланьсянь: Лёквож, Нёнь да Гӧнӧш; веськытланьсянь: Лунвыв Исыв, Стер да Едью.
Ю дорын сулалӧны: Тукачёв посёлок, грезддэз Ыджыт Тукачёв да Учӧт Тукачёв, а сідзжӧ ӧні отиртӧм грезддэз Максимов да Азов.
Итальян кыв

Итальян кыв — Итальяын каналан кыв.
Анбур.
A a / À à / B b / C c / D d / E e / È è / É é / F f / G g / H h / I i / Ì ì / L l / M m / N n / O o / Ò ò / P p / Q q / R r / S s / T t / U u / Ù u / V v / Z z
Йӧг (Кудымкар район)

Йӧг (рочӧн: Ёгва) — Перем ладорись Коми кытшын, Кудымкар районас, посад. Йӧг посадмулӧн шӧрин.
Ним йылісь.
Йöг посадыслöн нимыс йитчöм "Йöгва" ю нимкöт. А.С.Гантман сетö вит версия, кысянь аркмöма этія нимыс: 1) ханты кылісь ега ‘ю’; 2) мари кылісь йогы ‘визыв’; 3) коми йöг ‘чага, ваболь’; вудж. ‘мыс’; 4) зораммöм важ перым кылісь юг ‘ю’; 5) важ перым кылісь йöг ‘югыт’.
Роччез вöзйöны öння роч нимыс сьöрті лыддьыны этимологиясö ёг ва. 
География.
Посадыс сулалӧ Кудымкарсянь асыввылӧ 12 км ылынаын, Йӧгва ю шульга вадöрын.
Туйез.
Йöг посадын öні лыддьöны 19 :
Йӧг посадму

Йӧг посадму (рочӧнжык Ёгвинскӧй сельскӧй поселеннё) – веськӧтлан юкӧт Перем ладорись Коми кытшын, Кудымкар районас. 
Посадму аркмис 2005' годö кӧркӧся Йӧг, Мижуй да Корчёвня сельсоветтэз ӧтлаӧтӧмӧн.
2009' во кежӧ татӧн вӧлі ӧтік посад да 39 грезд (деревня). Оліссез – 4126 морт, кӧдна видзӧны ? горт. 
Посадмулӧн шӧрин – Йӧг посадын, кытӧн 2009' годӧ олöмась 732 морт.
Посадмуись веськӧтланлӧн адрес: 619560, Перем ладорись Коми кытш, Кудымкар район, Йӧг посад, Совет туй, 2. Тел. (34260) 361-81.
Юралісьыс: Старцева Ольга Николаевна
= Йӧг посадмуись ӧння грезддэз =
= Ӧшмӧссэз =
Йӧгва (ю)

Йӧгва (нето Йӧг) — неыджыт ю Перем ладорись Коми кытшын, Иньваӧ усян Велвалӧн веськыт вож.
Юыслӧн кузяыс – 55 км. Бассейныс – 225 км² ыжда. 
Ваыс кынмӧ октяб помын, а оссьӧ – апрель помын. 
Вожжес коласын ыджытжыккез – Шӧр Йӧг, Камашор
Йӧгва дорын сулалӧ Йӧг посад да грезддэз: Закаров, Паршак, Мов, Савин, Ермак, Мижуй, Педӧт, Онтроп, Шыпичин, Ректан, Додоновчи, Порськок, Батин.
Йӧгра кытш

Йӧгра кытш (тыр нимыс Йӧгралӧн асъюралан кытш, ) — веськӧтлан юкӧт Роч муын, Роч Федерация . Пырӧ Урал федерал кытшӧ.
Канкарыс – Йӧгракар.
Кытшыс йӧгралӧн вӧлі аркмӧтӧм 1930 годӧ декаб 10 лунӧ.
География.
Йӧгра кытш куйлӧ Роч канму шӧрын, Сибир рытвылісь волькытін вылас. Ордчӧн Йӧгра кытшыскӧт куйлӧны: ойвылын – Ямал Яран кытш, асыввылын – Краснояр ладор, лунвылын – Томва лапӧв, Тюмень лапӧв (кытчӧ Йӧгра кытшыт бытьтӧ пырӧ) да Свердлов лапӧв, а рытвылын – Коми Республика.
Климат.
Климатыс Йӧгра муын чорыта континентвывся, погоддяыс ӧддьӧн чожа вежсьӧ, унажыксӧ вуджан каддэзӧ: ар да тӧв коласын нето тулыс да ар коласын. Эттшӧм климат аркмӧма сысянь, мыля рытвылыс – Урал керӧссэз, кӧдна оз сетӧ локны татчӧ Атлантикасянь тӧввезлӧ, а ойвылас Йӧгра муыс немӧн абу дорйӧма, и сы шогья Арктикасянь кӧдзыт массаэз вовлӧны татчӧ веськыта и тшӧкыта. А сэсся и муыс волькыт да ульсӧта: уна юэз, тыэз, нюррез.
Юэз.
Медыджыт ю – Об да сыӧ усян Иртыш. Ыджыткодьӧсь и Обыслӧн мӧдік вожжес – Вах, Аган, Тромьеган, Ыджыт Юган, Пим, Ыджыт Салым, Ойвыв Сосьва, Казым, а сідзжӧ Иртышлӧн вожжез: Конда, Согом.
История.
1930 годӧ декаб 10 лунӧ вӧлі аркмӧтӧм Остяко-Вогульскӧй национальнӧй округ (Йӧгралӧн асвужья кытш), кӧдалӧ 1940 воын сетісӧ виль роч ним: Ханты-Мансийскӧй национальнӧй округ. 1978 годӧ «нациоанльнӧй» туйӧ кытшыс пондіс шусьыны «автономнӧй» (асъюралан), а 2003 восянь новйӧ талуння роч ним.
1930–1934 воэзӧ кытшыс вӧлӧма Урал лапӧлын, 1934 годӧ лоис Об-Иртыш лапӧлын, 1934 восянь 1944 воӧдз сійӧ пыртісӧ Ом лапӧлӧ, а 1944 годсянь Йӧгра муыс лоӧ Тюмень лапӧвлӧн тор.
Оліссез.
2009 годӧ кытшас олісӧ 1520 сюрс морт (2008 воын – 1505,2 сюрс), отирлӧн тшӧкыта – 2,8 морт/км² (2009), карын оліссезлӧн пай – 91,5 % (2009). Докодыс морт лов вылас шӧркодя петӧ 27968,3 шайт (2009 март), а шӧрӧт удждон кытшас – 40362,5 шайт.
Титул отирыс – йӧгра: хантыэз да мансиэз. Унакодь олӧны и коми отир. Но медыджыт пай татӧн – мусир да газ кыскись роччезлӧн.
1939, 1959, 1970, 1979, 1989 да 2002 годдэзӧ отирӧс гижӧтӧм сьӧрті чужанвуж сьӧрті тэчас Йӧгра кытшас вежсьӧма сідз: 
Янсалӧм.
Йӧгра кытш янсалӧ 13 кар кытш да 9 муниципал район вылӧ.
Кар кытшшез:
Районнэз:
Оланіннэз.
Йӧгра кытшын 26 каркодь оланін да 58 посадкодь оланін.
Каррез да кароккез: Белоярскӧй, Берёзов, Игрим, Кондинскӧй, Куминскӧй, Луговӧй, Междуреченскӧй, Мортка, Пойковскӧй, Излучинск, Новоаганск, Октябрьскӧй, Андра, Приобье, Талинка, Зеленоборскӧй, Таежнӧй, Агириш, Коммунистическӧй, Пионерскӧй, Советскӧй, Малиновскӧй, Белӧй Яр, Барсов, Фёдоровскӧй, Лянтор;
Посадкодь оланіннэз: Ыджыт Леуши, Верхнеказымскӧй, Казым, Лыхма, Полноват, Сорум, Сосновка, Саранпауль, Приполярнӧй, Светлӧй, Хулимсунт, Леуши, Мулымья, Шугур, Болчары, Половинка, Салым, Сентябрьскӧй, Чеускино, Каркатеевы, Куть-Ях, Лемпино, Усть-Юган, Сингапай, Аган, Ларьяк, Ваховскӧй, Покур, Вата, Зайцева Речка, Карымкар, Учӧт Атлым, Перегребнӧй, Сергино, Шеркалы, Каменнӧй, Унъюган, Алябьевскӧй, Солнечнӧй, Локосово, Русскинскӧй, Сытомино, Нижнесортымскӧй, Лямина, Тундрино, Угут, Ульт-Ягун, Горноправдинскӧй, Цингалы, Кедровӧй, Красноленинскӧй, Луговскӧй, Согом, Нялинскӧй, Кышик, Селиярово, Сибирскӧй, Выкатнӧй, Шапша.
Кӧдзыв

Кӧдзыв () — сія геббез чукӧрись подаок.
Кӧз

Кӧз () — пожум котырись лысъя пу увтыр. Кӧз увтырӧ пырӧны 35 вид. Кӧзыс быдмӧ 20–60 метра вылына.
* "Picea breweriana" : Ойвыв Америка — Бревер кӧз
* "Picea sitchensis" : Ойвыв Америка — Ситкаись кӧз
* "Picea engelmannii " : Ойвыв Америка — Энгельманн кӧз
* "Picea glauca" : Ойвыв Америка — Чочком кӧз
* "Picea brachytyla" : Китай — "коротковздутая" кӧз
* "Picea chihuahuana" : Мексика — Чиуауаись кӧз
* "Picea farreri" : Мьянма, Китай — Мьянмаись кӧз
* "Picea likiangensis" : Китай — Ликиангись кӧз
* "Picea martinezii" : Мексика — Мартинес кӧз
* "Picea maximowiczii" Ниппон — Максимович кӧз
* "Picea morrisonicola" : Тайвань — Тайванись кӧз
* "Picea neoveitchii" : Китай 
* "Picea orientalis" : Кавказ, Тюркия — Кавказісь кӧз
* "Picea purpurea" : Китай 
* "Picea schrenkiana" : Медшӧр Азия — Тянь-Шанись кӧз нето Шренк кӧз
* "Picea smithiana" : Himalaya — Гималаись кӧз
* "Picea spinulosa" : Himalaya — Сиккимісь кӧз
* "Picea torano" Ниппон — "глянцевая" кӧз
* "Picea wilsonii" : Китай — Вильсон кӧз
* "Picea abies" : Европа — Миян кӧз
* "Picea alcoquiana" ("P. bicolor") : Ниппон — Алькок кӧз
* "Picea alpestris" : Европа
* "Picea asperata" : Китай — "шероховатая" кӧз
* "Picea crassifolia" : Китай — "толстоиглая" кӧз
* "Picea glehnii" : Ниппон, Sakhalin — Глен кӧз
* "Picea jezoensis" : Northeast Asia, Kamchatka, Ниппон — Аянісь кӧз
* "Picea koraiensis" Корея, Китай — Кореяись кӧз
* "Picea koyamae" : Ниппон — Койама кӧз
* "Picea mariana" : Ойвыв Америка — Сьӧд кӧз
* "Picea meyeri" : Китай — Мейер кӧз
* "Picea obovata" : Ойвыв Scandinavia, Siberia — Сибирись кӧз
* "Picea omorika" : Сӧрбия — Сӧрбияись кӧз
* "Picea pungens" : Ойвыв Америка — "голубая" кӧз
* "Picea retroflexa" : Китай — "оттогнутая" кӧз
* "Picea rubens" : Ойвыв Америка — Гӧрд кӧз
Кӧккоті

Кӧккоті () — этӧ быдмас. Коми кылын сылӧн эм уна мӧдік ним: "куккукоті".
Кӧр

Кӧр () — сія вӧр пода.
Кӧрт

Кӧрт (Fe) — сія химияись 26-ӧд ӧтувтор. Дорсян металл, чочком рӧма. Топыта - 7,874 г/см³. Сылӧтан шонтӧг - 1 812 K.
Кӧрткерӧс район

Кӧрткерӧс район () — веськӧтлан юкӧт Коми Республикаын; республикаись 15 районісь ӧтік.
Веськӧтлан шӧрин – Кӧрткерӧс посад.
География.
Районыс 19 760 км² ыжда (Коми Республика мувывторсис 5% мымда). Лунвылын Кӧрткерӧс район межаасьӧ Перем ладорись Коми кытшкӧт, ойвылын – Емва районкӧт, рытвылын – Сыктывдін районкӧт, асыввылын – Кулӧмдін районкӧт. 
Район пыр котӧртӧ Эжва ю. Эжваӧ усьӧны район понда тӧдчана юэз: Висер, Лӧкчим, Ньывсер.
Рельефыс – неыджыт мыссэза лажмытін, кӧдӧ янсӧтӧны уна юэз. Колана шедтассэз: сотчан сланеччез, песӧка-кӧдзаа сорассэз, сёйму, кӧрт рудаэз. Климатыс шӧркодя континентвывся. Шӧрӧт шонтӧгыс январ коста -17 °C, июль коста +16 °C, во сьӧрна ваыс енӧжсянь усьӧ шӧркодяс 550 мм.
Мусиннэз нюрвыв шаргунаӧсь, кӧртсораӧсь, шаргуннэз, буса-сёйсораӧсь. Районыс куйлӧ парма суботын. Вӧррез кӧзъя-пожумаӧсь, кыдз да пипу сорӧн. Олӧны ныын ошшез, кӧиннэз, кӧччез, мойез, дозмӧррез, таррез, руд сьӧлаэз да кин да. Районас дорйӧны куим суспуаин, кытчӧ керӧмась заказниккез, да 23 нюр. 
История.
Кӧрткерӧсӧ район вӧлі лӧсьӧтӧм 1939 вося юль 14 лунӧ. 1963 годӧ февраль 1 лунӧ, Кӧрткерӧсісь районсӧ вештӧны, а мусӧ сетӧны Сыктывдін район увтӧ. 1965 воын, январ 16 лунӧ Кӧрткерӧс район вӧлі аркмӧтӧм вились. 
Отир.
Оліссез 2007 во пондӧтчан кежӧ вӧлісӧ 22 849 морт. Ны коласын медуна отирыс комиӧсь – 75 %-ся унажык. Олӧны сідзжӧ роччез, украинса, беларуссэз, немеччез да кин да. 
Политика да веськӧтлӧм.
Кӧрткерӧс район вылын юралісьыс Даньщиков Иван Николаевич, веськӧтланын медыджытыс Доломина Николай Иванович. Веськӧтланлӧн адресыс: 168020, Кӧрткерӧс район, Кӧрткерӧс посад, Сӧвет туй, 225; факсыс (82136) 922-46.
Янсалӧм.
Веськӧтлӧм могись районыс янсӧтӧм 18 посадму вылӧ, кытчӧ пырӧны 53 оланін. Одзжык посадмуэз шусисӧ сельсӧветтэзӧн.
Оланіннэз.
Кӧрткерӧс районын лыддьӧны 53 олан ин.
Кӧс посадму

Кӧс посадму (рочӧнжык: Косинскӧй сельскӧй поселеннё) — веськӧтлан юкӧт Перем ладорись Коми кытшын, Кӧсладор районас.
Кӧс сельсовет

Кӧс сельсовет — 1918-2004 воэзӧ веськӧтлан юкӧт Коми кытшись Кӧсладор районын. 2003 во кежӧ татӧн вӧлі 10 оланін, да оліс 4225 морт. Шӧриныс – Кӧс посадын. 
Кӧч сельсовет аркмӧтӧмась 1918 воӧ июнь 20 лунӧ. Первӧ сельсоветын вӧлісӧ дзир кык олан ин – Кӧс посад да Абрамӧв. Сэсся сы увтӧ пырисӧ муэз кӧркӧся Октыльсорд, Улісь Кӧс да Селиш сельсоветтэзісь.
2005 годӧ Кӧс сельсовет туйӧ лӧсьӧтісӧ Кӧс посадму, кытчӧ ӧтлаӧтісӧ муэсӧ вӧвлӧм Кӧс, Порошволь, Пуксипи да Пятигор сельсоветтэзісь.
Кӧс сельсоветын 2003 годӧ вӧлісӧ сэтшӧм олан иннэз:
Одзжык Кӧс сельсоветын вӧлісӧ эшӧ сэтшӧм олан иннэз:
Кӧсва (ю)

Кӧсва — ыджыткодь ю Перем ладорись Коми кытшын, Камалӧн веськыт вож. 
Кӧсвалӧн кузяыс – 267 км. Бассейныс – 10 300 км² ыжда. Ваӧктан вылынаыс (шӧркодяс) – 180 м. Пӧлінь (шӧркодяс) – 0,2 м/км. Кӧсва усьӧ Камаӧ неылын Усь Кӧсва посёлок дорсянь. 
Кӧсва кынмӧ октяб помын нето нояб пондӧтчикӧ, а оссьӧ – апрель помын нето май пондӧтчикӧ. 
Медыджыт вожжес:
шульга ладорсянь –
веськыт ладорсянь –
Кӧсва бассейнын куйлӧ Ыджыднюр.
Кӧсва да сы вожжез пӧлӧн куйлӧны Коми кытшыслӧн куим район – Юрла, Кӧчладор да Кӧсладор.
Кӧсым (ю)

Кӧсым (мӧд ниммес: Кӧсыл, Кӧсма) — неыджыт ю Перем ладорись Коми кытшын, Иньваӧ усян Велвалӧн веськыт вож.
Юыслӧн кузяыс – 30 км. Бассейныс – 50 км² ыжда. 
Ваыс кынмӧ октяб помын, а оссьӧ – апрель помын. 
Кӧсым дорын сулалӧны грезддэз: Сизь, Патрук да Петук.
Кӧтыс (Иньваӧ усян ю)

 Кӧтыс — неыджыт ю Перем ладорись Коми кытшын, Иньвалӧн веськыт вож.
Юыслӧн кузяыс – 64 км. Бассейныс – 272 км² ыжда. 
Ваыс йысялӧ октяб помын, а оссьӧ – апрель помын. 
Медыджыт вожжес: Вырья, Видзай да Нож.
Кӧтыс дорын сулалӧны грезддэз (деревняэз): Аразай, Видзай, Сенинов, Дёма, Трошовчи, Кокорин, Учӧт Зон.
Кӧч

Кӧч () — этӧ вӧр пода.
Язьва диалектын кӧчсӧ шуӧны нимӧл.
Кӧч посад

Кӧч (рочӧнжык Кочё́ва) — Перем ладорись Коми кытшын ыджыт посад, Кӧчладор районлӧн да Кӧч посадмулӧн веськӧтлан шӧрин. 
Ним йылісь.
Посадыс шусьӧ сідз Кӧч нимкодь сьӧрті. 
География.
Кӧч посадыс сулалӧ Кудымкарсянь ойвылӧ 75 км ылынаын, Перемсянь 266 км ылынаын.
Посадыс поздісьöм Сэпӧль ю шульга ладорын. Мӧдлапöлас километра ылынаын сулалӧ Леспромкоз посёлок да йӧзтӧм Нинмараск грезд. Автотуй кузя ойвылӧ кӧ мунны, петӧ Демин грезд, асыввылӧ — Кышка да Палькояг, лунвыв-рытвылын куйлӧ Шипичинчи. Сэпӧль ю кузя кывтытынжык сулалӧ Пӧлӧзайка, катытынжык — йӧзтӧм Долгӧйӧв грезд. 
Туйез да туйколассэз.
Кöч посадын öні лыддьöны 40 да 2 :
История.
Первуись Кӧч йылісь казьтывсьӧ 1848' воын. Шусис сэк сія "Кочов починок". Этійӧ починоксӧ лӧсьӧтӧмась пӧ Пыстöговвез, Пыстӧг грездісь локтіссез. 
1861' годӧ Кӧчас осьтӧмась торья волось.
1877' воын татчӧ вептӧмась медодзза вичку да починок лоис посадӧн. Пуовӧй вичкуыслӧ сетӧмась Вежа Миколалісь ним. 
1878' воын земство лӧсьӧтӧма Кӧчас велӧтчанін коми челядь понда.
1920' воэзӧ посадас осьтӧны колхоз, перво «Гӧрись» нимаӧ, сэсся 1956' годӧ сійӧ пондісӧ шуны «XX партсъезд», а 1960' мартсянь, кӧр ӧтлаасисӧ нёль артель, нимыс лоис «Союз». 
1936' юльсянь 1958' воӧдз татӧн вӧлі машина-трактора станция. 1940' воын лӧсьӧтӧм район понда промкомбинат, 1978' юльын, прораб юкӧт под вылын – Кудымкарись строитчан-монтажкеран трестлӧн Кӧчись кӧзяйствоэзколасся механизируйтӧм ветлана колонна (МРМК). 1989' во гӧгӧр татӧн недыр вӧлі «Кудымкаргражданстрой» трестлӧн строитчан юкӧт. 
1926' сентяб 15' лунсянь посадын – Кӧчладор районлӧн шӧрин да Кӧч сельсоветлӧн (2006' восянь Кӧч посадмулӧн) веськӧтлан.
Веськöтлан.
Кöч посадын поздісьöны Кӧчладор районлӧн да Кӧч посадмулӧн веськӧтланнэз. 
Отир.
1869' годӧ Кӧчын олісӧ 115 морт, 1910' годӧ — 259 морт, 1926' годӧ — 444 морт, 2002' годӧ — 3 632 морт. 2009' во кежӧ отирыс лоисӧ бӧра етшажык — токӧ 3590 морт, кӧдна видзисӧ 1157 горт.
Кӧзяйство.
Экономика понда медтӧдчана му-видз уджалӧм. 
Уджаиннэз:
Культура.
Коллективвез:
Масс-медиа.
1933'-1959' воэзӧ посадын петӧма Кӧчладор район понда газета «Колхозник» (1956' восянь нимыс вӧлі «Путь Ильича»). Ӧні Кӧчын лэдзӧны газета «Северянка».
Кӧч посадму

Кӧч посадму (рочӧнжык Кочёвскӧй сельскӧй поселеннё) — веськӧтлан юкӧт Перем ладорись Коми кытшын, Кӧчладор районас. 
2009' во кежӧ татӧн вӧлі ӧтік посад, нёль посёлок да 28 грезд (деревня). Оліс 6801 морт, кӧдна видзисӧ 2247 горт. 
Шӧрин – Кӧч посад, кытӧн олӧны посадмусис джынся унажык йӧзыс – 3590 морт.
Юралісьыс: Пальшин Николай Иванович
Посадмуись веськӧтланлӧн адрес: 619390, Кӧч посад, Калинин туй, 5. Тел. 8 (34293) 9–14–15
Кӧч посадмуись ӧння оланіннэз:
Кӧчкар (ю)

Кӧчкар — неыджыт юок Перем ладорись Коми кытшын, Кувалӧн шульга вож.
Юыс – 27 км кузя. Бассейныс – 90 км² ыжда. 
Пондӧтчӧ Лунвыв Кӧчкар да Ойвыв Кӧчкар ӧтлаасьӧмӧн.
Ваыс кынмӧ октяб помын, а оссьӧ – апрель помын. 
Ю уссёын сулалӧ Кува посад.